Taspambetova, Jadyra Esenovna. Jadira Esenovna Taspambetova ( 30.03.1953, Qiziloʻrda viloyati, Chiyli tumani, Oqtoʻgʻon qishlogʻi da tug'ilgan — 2010.03) Qozogʻiston SSR, Qizil-Tu kolxozining traktorchisi bo'lib faoliyat yuritgan. Sotsialistik Mehnat Qahramoni (1985). Qozog'iston SSR Oliy Kengashi deputati. Lenin komsomol mukofoti sovrindori. Biografiya. U o'zi tug‘ilib o‘sgan qishlog‘idagi sakkiz yillik maktabni tamomlagan. Mehnat faoliyatini “Qizil-tu” kolxozida oddiy kolxozchi sifatida boshlagan. 1968-yilda Qizil-O‘rda shahridagi 11-sonli kasb-hunar bilim yurtini tamomlab, shu kolxozda traktorchi bo‘lib ishlagan. 1970-yilda yuz bergan baxtsiz hodisa tufayli u oyog'idan jarohat oldi. Nogiron bo'lib qolgan bo'lsa-da, 1971-yilda traktorchi bo'lib ishlashni davom ettirdi. 1980-yilga kelib u traktorchilar brigadiri etib tayinlandi. 1982-yilda mehnat yutuqlari uchun unga Sotsialistik Mehnat Qahramoni unvoni berildi. Jadira Esenovna Taspambetova 11-chaqiriq Qozog'iston SSR Oliy Kengashining deputati, KPSS XXVII va komsomolning XIX s'ezdiga delegat etib saylangan. U 1993-yilgacha kolxozda ishlagan, keyin 1997-yilgacha - bolalar bog'chasi mudiri. 1997-1999 yillarda - Oqto'g'on fermer xo'jaligi rahbari sifatida o'z faoliyatini davom ettirgan.